
Võru linna jõuluvalgustite soetamine ja Pangamaja kontuurvalgustuse paigaldamine 2026
Kõik valgustid peavad sobima välitingimustesse ja Eesti talvistesse ilmaoludesse. Valguse toon peab olema naturaalvalge, värvustemperatuuriga 3500–4000 K.
Pakkumuse hinnas peavad sisalduma kõik valgustuse kasutamiseks vajalikud toiteplokid, juhtseadmed, ühenduskaablid, pistikud ja muud tarvikud.
1. Pangamaja kontuurvalgustus
Asukoht: Tartu tn 25, Võru linn.
Pangamaja suurte akende, katuseääre ja katuseharja valgustamiseks tuleb tarnida ning paigaldada ligikaudu 246,4 meetrit LED-valgusköit.
Valgusköis paigaldatakse seitsme teise korruse pikliku akna ja nende kõrval asuva kahe laiema aknasüvise ümber. Akende ülaosas peab valgusköis järgima fassaadidekoori kuju. Akende all kulgeb valgusköis sirgelt. Esimese korruse aknaid ei valgustata.
Valgusköis peab moodustama ühtlase valgusjoone. Kinnitusviis ei tohi kahjustada fassaadi ega dekoratiivseid elemente. 
Pakkumuse hind peab sisaldama:
· ligikaudu 246,4 meetrit LED-valgusköit; 
· kõiki vajalikke toite- ja ühenduskaableid, kinnitusi ning muid tarvikuid; 
· transporti, valgustuse paigaldamist, elektrivõrguga ühendamist, seadistamist ja katsetamist.
Täpne paigutus ning kinnitusviis kooskõlastatakse enne töö alustamist tellijaga.
2. Seminari väljaku valgusringide valgusketid
Seminari väljakul asub neli metallist musta valgusringi. Ühe rõnga läbimõõt on ligikaudu 14 meetrit ja ümbermõõt 44,7 meetrit.
Pakkumuse hind peab sisaldama nelja eraldiseisvat valgusketi komplekti. Üks komplekt peab sisaldama:
· 15 valguspulka pikkusega 60 cm;
· 15 valguspulka pikkusega 100 cm;
· valguspulkade vahelisi ühenduskaableid;
· toitekaableid ja toiteplokke;
· juhtimis- või kontrollerseadmeid;
· ilmastikukindlaid ühendusi;
· muid süsteemi kasutamiseks vajalikke tarvikuid.
Kokku tuleb tarnida 120 valguspulka. Erineva pikkusega pulgad paigaldatakse vaheldumisi. Pulkade keskmine vahekaugus on ligikaudu 1,5 meetrit.
Valgus peab liikuma pulga sees aeglaselt ülevalt allapoole ja tekitama langeva tähe efekti. Liikumine peab olema rahulik ning pulgad ei tohi süttida kõik samal ajal. Kiire vilkumine ja järsud sähvatused ei ole lubatud. Valguspulgad peavad olema ette nähtud vertikaalselt rippuvaks paigalduseks. Korpus peab olema läbipaistev või neutraalse välimusega.
Komplekt peab olema terviklik ja paigaldusvalmis. Kaasas peab olema paigaldus- ja kasutusjuhend. 
Valguskettide paigaldamise rõngastele ja elektrivõrguga ühendamise korraldab tellija.
3. Kunstpärgade valgusketid
Võru Linnavalitsus annab pakkujale valgustamiseks üle 23 kunstpärga. Ühe pärja läbimõõt on ligikaudu 60 cm.
Enne valgusketi paigaldamist tuleb pärja oksad kohevaks ja ühtlaseks kohendada. Igale pärjale paigaldatakse mitte väga tihedalt valguskett, millel on ligikaudu 40 väikest LED-valguspunkti. Valgus peab olema püsiv ja ilma vilkumisprogrammita. Iga pärja valguskett peab olema elektritoitega eraldi ühendatav.
Pakkumuse hind peab sisaldama:
· kunstpärgadele sobivaid ilmastikukindlaid LED-valguskette;
· valguskettide kinnitamist pärgadele;
· iga pärja ühenduskaablit.
Valguskett ei tohi pärga kokku suruda ega varjata selle kuju. Iga pärg peab olema elektritoitega eraldi ühendatav. Pärgadele ei tohi käsitsemise, hoiustamise ega transportimise ajal raskusi asetada. Pärast töö lõpetamist tuleb pärjad pakkida nii, et säiliks nende kohev kuju. Seejärel annab pakkuja pärjad Võru Linnavalitsusele tagasi.
Pärgade paigaldamise Katariina allee valgustuspostidele ja elektrivõrguga ühendamise korraldab tellija.
Tähtajad
Pangamaja kontuurvalgustus peab olema paigaldatud, ühendatud ja katsetatud hiljemalt 27. novembriks 2026.
Seminari väljaku valguskettide komplektid tuleb tellijale tarnida esimesel võimalusel, kuid hiljemalt 20. novembriks 2026.
Valgusketiga varustatud kunstpärjad tuleb tellijale tagastada esimesel võimalusel, kuid hiljemalt 20. novembriks 2026.

